לא ידע איש מי היא
לא ידע איש מי היא; מאין ולאין -; ויהי אך נגלתה -; ותיצת כל - עין.; מארץ נכריה,; ממדינה רחוקה,; היא באה כציפור,; עם גילה וצחוקה.; עליזה ופזיזה,; ומאירה ושמחה -; וכל העיירה; נתבשמה מריחה.; וכל - המחבואים; בחורשה הירוקה; נתמלאו שושנה,; צליל קולה וצחוקה.; ובאותו היום; או באותו הלילה -; וכל - הבחורים; כפרת שרוך נעלה.; ובאותו היום; ובאותו הלילה -; התחילו הקטטות; בין אישה ובעלה.; וחרש התלחשו; הסורגות פוזמקן; וזקנים מצייצים,; מתגרדים בזקן.; ואבות ואמות; לא ישנו בלילות,; כי תעו חתניהם,; בסמטות אפילות.; וביום ביהר אחד -; והיא נעלמה -; לא ידע איש אנה,; לא הבין איש למה?; כי היא פרחה כפרוח; הזמיר מיער -; ואיש טרם פילל,; ואיש טרם שער.; וידום הצחוק,; ותתעגם החורשה,; אין נכנס בעוביה,; אין פוקדה, אין דורשה.; ויבוא יום סגריר,; ושני, ושלישי,; ותכבה כל-עין,; ויהיה עצב חרישי.; לערב שב בחור,; בזמנו הביתה,; וכלה עלובה,; לחתנה נתפיסה.; ואברכים יושבים; עם נשיהם ומפהקים; וכולן מחמדים; וכולן ממתקים.; ותשבות צהלה; מסמטות אפילות,; ואבות ואמות; ישנים בלילות.; בבתים אין פרץ,; ברחובות אין המון.; ושלום ושלווה; בעיר - ושממון.; 